Un anotimp este una din cele patru diviziuni ale [anului](http://ro.wikipedia.org/wiki/An). În general, anotimpul se referă la schimbările anuale ale [climei](http://ro.wikipedia.org/wiki/Clim%C4%83). În zonele temperate sunt patru anotimpuri: [primăvara](http://ro.wikipedia.org/wiki/Prim%C4%83var%C4%83), [vara](http://ro.wikipedia.org/wiki/Var%C4%83), [toamna](http://ro.wikipedia.org/wiki/Toamn%C4%83) și [iarna](http://ro.wikipedia.org/wiki/Iarn%C4%83), iar în zonele cu climatul [tropical-umed](http://ro.wikipedia.org/wiki/Climatul_tropical-umed) ele sunt: [anotimpul ploios](http://ro.wikipedia.org/w/index.php?title=Sezonul_ploios&action=edit&redlink=1) și [anotimpul uscat](http://ro.wikipedia.org/wiki/Sezonul_secetos).

Anotimpurile sunt determinate de înclinarea axei [Pământului](http://ro.wikipedia.org/wiki/P%C4%83m%C3%A2nt) combinată cu rotația lui pe [orbită](http://ro.wikipedia.org/wiki/Orbit%C4%83_(astronomie)) în jurul [Soarelui](http://ro.wikipedia.org/wiki/Soare). Astronomic, anotimpurile durează perioadele între care Pământul trece prin anumite puncte ale orbitei, fapt văzut de pe Pământ ca trecerea Soarelui prin [solstiții](http://ro.wikipedia.org/wiki/Solsti%C8%9Biu) și [echinocții](http://ro.wikipedia.org/wiki/Echinoc%C8%9Biu).

Primăvara este unul din cele patru [anotimpuri](http://ro.wikipedia.org/wiki/Anotimp) ale [zonei temperate](http://ro.wikipedia.org/wiki/Zon%C4%83_temperat%C4%83), marcând tranziția de la [iarnă](http://ro.wikipedia.org/wiki/Iarn%C4%83) spre [vară](http://ro.wikipedia.org/wiki/Var%C4%83). Din punct de vedere astronomic, marcarea începutului primăverii este, de cele mai multe ori, legată de echivalența dintre durata temporală [zilei](http://ro.wikipedia.org/wiki/Zi) și a [nopții](http://ro.wikipedia.org/wiki/Noapte), timp al anului numit [echinox](http://ro.wikipedia.org/wiki/Echinox) în [astronomie](http://ro.wikipedia.org/wiki/Astronomie). Astfel, în [emisfera nordică](http://ro.wikipedia.org/wiki/Emisfera_nordic%C4%83), echinoxul de [primăvară](http://ro.wikipedia.org/w/index.php?title=Echinox_de_prim%C4%83var%C4%83&action=edit&redlink=1) este datat astronomic în jur de [21 martie](http://ro.wikipedia.org/wiki/21_martie) al fiecărui an, în timp ce în emisfera sudică, același echinox este în jurul datei de [23 septembrie](http://ro.wikipedia.org/wiki/23_septembrie). Simultan cu existența unui echinox într-una din cele două emisfere ale [Terrei](http://ro.wikipedia.org/wiki/Terra), echinoxul "opus" marchează cealaltă emisferă.

Similar, terminarea primăverii și începutul [verii](http://ro.wikipedia.org/wiki/Var%C4%83) astronomice este considerată a fi în jurul datei când ziua devine maximă, iar noaptea minimă, timp al anului numit [solstițiu](http://ro.wikipedia.org/wiki/Solsti%C8%9Biu) de [vară](http://ro.wikipedia.org/wiki/Solsti%C8%9Biu_de_var%C4%83). Astfel, în emisfera nordică, solstițiul de vară este datat în jurul datei de [21 iunie](http://ro.wikipedia.org/wiki/21_iunie), respectiv în [emisfera sudică](http://ro.wikipedia.org/wiki/Emisfera_sudic%C4%83), același solstițiu este plasat temporal în jurul datei de [21 decembrie](http://ro.wikipedia.org/wiki/21_decembrie). Similar cu "antinomia" echinoxurilor de la începutul primăverii, simultan cu existența unui solstițiu într-una din cele două emisfere ale [Terrei](http://ro.wikipedia.org/wiki/Terra), solstițiul "opus" marchează cealaltă emisferă.

În realitate, datorită condițiilor specifice geografice și climatice ale diferitelor locuri care aparțin [zonelor temperate](http://ro.wikipedia.org/w/index.php?title=Climat_temperat&action=edit&redlink=1), există foarte multe criterii care trebuie considerate pentru a marca anotimpul primăvară. Aceste diferențieri specifice au marcat profund viața oamenilor din diferite zone ale planetei din punct de vedere [agricultural](http://ro.wikipedia.org/wiki/Agricultur%C4%83), existențial, [filozofic](http://ro.wikipedia.org/wiki/Filozofie) și [cultural](http://ro.wikipedia.org/wiki/Cultur%C4%83). Întotdeauna, primăvara și echivalentul său conceptual, filozofic și ideatic au însemnat dezghețul, topirea, trezirea la viață, reînoirea și renașterea naturii, vieții și a societății.

Vara este anotimpul ce începe cu ziua de [22 iunie](http://ro.wikipedia.org/wiki/22_iunie) - [solstițiul de vară](http://ro.wikipedia.org/wiki/Solsti%C8%9Biul_de_var%C4%83) și se încheie cu ziua de [23 septembrie](http://ro.wikipedia.org/wiki/23_septembrie) - [echinocțiul de toamnă](http://ro.wikipedia.org/w/index.php?title=Echinoc%C8%9Biul_de_toamn%C4%83&action=edit&redlink=1) în emisfera nordică. În emisfera sudică vara începe cu [21 decembrie](http://ro.wikipedia.org/wiki/21_decembrie) și se încheie pe [21 martie](http://ro.wikipedia.org/wiki/21_martie). Neoficial, în unele state, vara începe pe [1 mai](http://ro.wikipedia.org/wiki/1_mai) (în [Irlanda](http://ro.wikipedia.org/wiki/Irlanda)), pe [1 iunie](http://ro.wikipedia.org/wiki/1_iunie) în majoritatea statelor și chiar pe [1 iulie](http://ro.wikipedia.org/wiki/1_iulie) în unele state.

Vara este anotimpul cu cele mai lungi și cele mai calde zile, unde lungimea zilelor depinde de gradele latitudine. Asfel avem de-a face cu atât de faimoasele nopți albe din St. Petersburg și Scandinavia. Este numită la Polul Nord și *anotimpul zilei de la miezul-nopții*.

În Asia de sud și de sud-est, unde au loc musonurile, vara începe în martie și se termină în mai sau în primele zile ale lui iunie.

În cele mai multe țări în această perioadă copiii sunt în vacanță. În unele țări vacanța începe la mijlocul lunii mai, pe când în Anglia copiii încep vacanța abia în mijlocul lui iulie. Vacanța de vară în [Australia](http://ro.wikipedia.org/wiki/Australia) începe cu câteva zile înaintea Crăciunului și se termină în ultimele zile a lui ianuarie sau chiar mijlocul lui februarie, depinzând de stat.

Vara este, de asemenea anotimpul în care multe legume, fructe dar și alte plante sunt coapte respectiv crescute.

În diminețile de vară, la suprafața pământului se formează roua.

Toamna este unul din cele patru anotimpuri ale climei temperate. Este anotimpul care face legătura între [vară](http://ro.wikipedia.org/wiki/Var%C4%83) și [iarnă](http://ro.wikipedia.org/wiki/Iarn%C4%83).

În [emisfera nordică](http://ro.wikipedia.org/wiki/Emisfera_nordic%C4%83) toamna începe în jurul lunilor [august](http://ro.wikipedia.org/wiki/August)/[septembrie](http://ro.wikipedia.org/wiki/Septembrie) pe când în [emisfera sudică](http://ro.wikipedia.org/wiki/Emisfera_sudic%C4%83) începutul toamnei este considerat în jurul lunii [martie](http://ro.wikipedia.org/wiki/Martie). În această perioadă frunzele [foioaselor](http://ro.wikipedia.org/wiki/Foioase) încep să cadă. Acestea se îngălbenesc, treptat capătă o culoare roșiatică sau brună după care cad. De aceea, în [America de Nord](http://ro.wikipedia.org/wiki/America_de_Nord) toamna este numită și *fall* însemnând *cădere*. Este anotimpul în care zilele devin din ce în ce mai scurte și mai răcoroase, nopțile devin din ce în ce mai lungi și mai friguroase iar în unele țări precipitațiile tind să crească treptat.

Astronomic, unele țări vestice consideră că toamna începe cu [echinocțiul de toamnă](http://ro.wikipedia.org/w/index.php?title=Echinoc%C8%9Biul_de_toamn%C4%83&action=edit&redlink=1) ([23 septembrie](http://ro.wikipedia.org/wiki/23_septembrie)) în emisfera nordică și [echinocțiul de primăvară](http://ro.wikipedia.org/wiki/Echinoc%C8%9Biul_de_prim%C4%83var%C4%83) ([21 martie](http://ro.wikipedia.org/wiki/21_martie)) în emisfera sudică, terminându-se în emisfera nordică în ziua [solstițiului de iarnă](http://ro.wikipedia.org/wiki/Solsti%C8%9Biul_de_iarn%C4%83) ([21 decembrie](http://ro.wikipedia.org/wiki/21_decembrie)) respectiv în ziua [solstițiului de vară](http://ro.wikipedia.org/wiki/Solsti%C8%9Biul_de_var%C4%83) ([21 iunie](http://ro.wikipedia.org/wiki/21_iunie)). În [astronomia chineză](http://ro.wikipedia.org/w/index.php?title=Astronomia_chinez%C4%83&action=edit&redlink=1)[echinocțiul de toamnă](http://ro.wikipedia.org/w/index.php?title=Echinoc%C8%9Biul_de_toamn%C4%83&action=edit&redlink=1) marchează mijlocul toamnei, aceasta începând în jurul sărbătorii [Liqiu](http://ro.wikipedia.org/w/index.php?title=Liqiu&action=edit&redlink=1) (în jurul zilei de [7 august](http://ro.wikipedia.org/wiki/7_august)).

Pe de altă parte, meteorologii asimilează lunile martie, aprile, mai (în emisfera sudică) respectiv lunile septembrie, octombrie, noiembrie (în emisfera nordică) cu toamna deoarece pe perioada acestui anotimp perioada de lumină este vizibil din ce în ce mai mică.

În unele țări, ca [Statele Unite ale Americii](http://ro.wikipedia.org/wiki/Statele_Unite_ale_Americii) dar și [România](http://ro.wikipedia.org/wiki/Rom%C3%A2nia) toamna este considerată începutul anului școlar.

Iarna este unul din cele patru anotimpuri ale zonei temperate. Vremea este mai rece în perioada iernii, fiind anotimpul cu cele mai mici temperaturi, zilele cele mai scurte și nopțile cele mai lungi.